BROAD RIVERIN ASEMA VAIN VARAUKSELLA
No niin. Astummeko kanootteihin?
Kuljemme virran mukana. Päivää.
Päivää. Olen Shannon.
Hauska tutustua, Shannon. -Samoin.
On hienoa, että teette tämän.
Sam? -Kyllä. Hauska tutustua.
Hauska tutustua. -Niin.
Haikara.
Näen sen. Se sulautuu hienosti maastoon.
Onko tämä lempipaikkojasi?
Kun maailma käy voimien päälle, vien mielelläni ihmisiä joelle.
Täällä voi hiljentyä veden äärellä ja katsella lintuja.
Vaikka tapahtuisi kaikkea kamalaa…
Aivan. -…tämä paikka on yhä täällä.
Kiva kukka.
Kiitos. Jos päässä on iso kukka,
pitää elää sen mukaan. -Se tuo hymyn…
Niinkin voi piristää itseään.
Juuri niin.
Vau. Aika voimakas virtaus.
Onko tatuoinnillasi tarkoitus, Shannon?
Se on valkoisen ylivallan tatuointi, jota en ole peittänyt.
Kelttiläinen risti.
Se sai huomiota valkoisen ylivallan keskuudessa,
sillä Saksassa ei saanut hakaristejä.
Pitkään ajattelin,
etten tahtonut peittää sitä, koska mennyttä ei voi paeta.
Muutama vuosi sitten kävin Unite the Right 2 -kokoontumisessa.
Paidassani luki: "Olen entinen uusnatsi. Kysy vain."
Juttelin mustien aktivistien kanssa -
ja kerroin syyni siihen, miksen ollut peittänyt tatuointia.
Yksi heistä sanoi: "Se voi silti aiheuttaa vahinkoa."
Nyt haluan hankkia -
sen tilalle aidon kokoisen amerikanharmaahaikaran.
Säästän rahaa siihen. -Niin.
Minulla on kahdeksan lasta, ja rahat menevät ruokaan.
Sinulla on kahdeksan lasta, mutta pystyt tähän.
Himskatti, miten sisukasta.
Niin.
Helpoin selitys on, että taistelen todellisia natseja vastaan -
ja autan heitä olemaan muita kuin natseja.
Menen vihabrunssille, jossa sisukkaat naiset syövät vihaa.
Isken vastaan itsevarmuudellani ja elämälläni.
Joku kokosi Keurigin kahvinkeittimiä -
housupukujeni väreissä.
Vai niin. -Yksi on mukavan oranssi.
On myös keltainen.
Viininpunainen.
Uusi rivi. Katso tuota.
Punainen, vihreä ja vaaleanpunainen.
Vaaleanpunainen on auki kuten suusi.
Arvostan yksityiskohtia. -Niin.
Innostuin siitä todella. -No jaa.
En ymmärrä hampaideni saamaa huomiota.
"Chelsea Clintonilla on pitkien etuhampaiden ennätys,
jota kukaan ei riko."
"Kamalaa. Rumaa."
"Ruma skorpioni?"
Tai: "Olisitpa kuollut.
Jos äitisi puolustaisi valintaa, sinut olisi abortoitu."
Kun puhumme ihmisten kanssa, jotka kieltäytyvät vihasta -
ja puolustautuvat sitä vastaan…
Olemme tehneet niin itsekin.
Ikävä kyllä olet kokenut sitä koko elämäsi ajan -
omien kokemustesi kautta.
En muista, etten olisi ollut aina tietoinen vihasta -
ja perheeseemme liittyvästä eräänlaisesta väkivallan uhasta.
Jakson naiset ovat vaikuttavia,
koska he ovat päästäneet irti omasta vihastaan -
ja omista asenteistaan vapautuakseen niistä.
Menemme edesmenneen äitini lempiravintolaan -
Cactus Cantinaan kolmen sisukkaan naisen seurassa.
Seuraamme liittyy Jemele Hill…
Hei! Hauska tutustua. -Samoin.
Halataanko vai… -Kyllä halataan.
Hyvä on. -Ehdottomasti.
…Negin Farsad…
Hei. Hauska… -Miten voit?
…ja Shannon Watts. -Ihana nähdä.
Menen vihabrunssille.
Siellä sisukkaat naiset syövät vihaa aamiaiseksi -
chimichangojen ja margaritojen kera.
Kävin tässä ravintolassa usein -
isoäitini ja silloisen poikaystäväni eli nykyisen mieheni kanssa.
Olin kuskina.
Margaritoja ei ollut vain yhtä kannullista.
He osasivat hommansa. -Niin tekivät.
Suurkiitokset, että tulitte.
Tässä on kyse sisukkaista naisista, jotka torjuvat vihan ja vastustavat sitä.
He pystyvät kestämään sitä ja yrittävät nousta sen yläpuolelle.
Jokainen teistä on kokenut kielteisyyttä sen takia, mitä teette,
keitä olette ja mitä edustatte.
Pitääkö lukea nämä? Ne ovat aika rivoja. "Mitä äidit vaativat? Munaako?"
"Hänen äänensä saa korvani vihlomaan."
KOOMIKKO
JOURNALISTI
"Jemele Hill trendaa. Mitä rasistista paskaa hän sanoi tänään?"
"Laatikkoviinistä hullaantuneita päiväjuoppoja."
Kuulostaa hauskalta.
Shannon heittäytyi kirjaimellisesti -
taisteluun aseiden puolustajia ja Kansallista kivääriyhdistystä vastaan.
Voitko kertoa sen taustoista?
Viikkasin pyykkiä,
kun uutisissa kerrottiin ammuskelusta peruskoulussa Newtownissa Connecticutissa.
Ammuskelija murhasi 20 lasta ja kuusi opettajaa,
ja suutuin silmittömästi.
Heti sen jälkeen tapasin useita ihmisiä ympäri maata -
Facebookin välityksellä.
ÄIDIT VAATIVAT ASELAKEJA
Halusimme kohdata aseiden puolustajat kasvotusten -
ja osallistua jokaiseen asekeskusteluun.
Siitä on lähes 9 vuotta, ja olemme voitolla.
Kivääriyhdistys otti minut kohteekseen ja näytti, että poistin kommentteja.
Kun estin kommentit, yhdistys ilmoitti myös siitä.
Tällaista Kivääriyhdistys tekee.
Siitä näen selvästi, että olen aina sen mielessä.
Olemme saaneet asekiihkoilijat suuttumaan sillä,
että vapaaehtoisemme kutovat aselakikeskustelun aikana.
Nämä keskustelut -
saattavat kestää aamusta keskiyöhön asti.
Niin. -Eikö?
Se saa kiihkoilijat raivon valtaan.
Twitterissä lukee: "Ämmät kutovat."
"Kudomme kaulaliinoja." Mitä…
Se olisi hyvä podcast. "Kutojaämmät."
En tiennyt tästä Amerikan pimeästä puolesta.
Meille alkoi virrata viestejä ja puheluja.
Ihmiset ajoivat taloni ohi ja tahtoivat, että kuolen.
He myös uhkasivat raiskata minut ja tappaa tai hakata lapseni.
Muistan päivän Marylandissa, jolloin vapaaehtoisemme -
puolsivat lakiehdotusta, joka kieltäisi aseet perheväkivallan tekijöiltä.
Suuri kiihkoilijajoukko tuli vastustamaan heitä.
Meidät ympäröi joukko, joka koostui lähinnä miehistä,
joilla oli puoliautomaattikiväärejä.
Voi ei.
Aloimme puhua.
Halusimme vain aseet pois ihmisiltä, jotka voisivat tappaa naisia.
Todistetusti väkivaltaisilta ihmisiltä.
Miehet eivät voineet sanoa vastaan ja lähtivät.
Kuka voisi vastustaa sellaista?
He halusivat pelotella meitä ja hiljentää meidät.
TAUSTAT TARKASTETTAVIKSI!
Voimme perääntyä tai iskeä kovempaa.
Me päätimme iskeä.
ÄIDIT VAATIVAT ASELAKEJA
Äitini oli ihminen,
joka antoi rohkeutta vastustaa kiusaajia.
Olin uusi koulussa, ja minua härnättiin.
Äiti lähetti minut leikkimään joka päivä.
Naapuruston lapset kiusasivat minua ja tönivät kumoon.
Kun palasin kotiin, äitini seisoi ovensuussa.
Hän sanoi: "Et saa tulla sisään. Pelkureille ei ole sijaa.
Mene ulos ja keksi, miten tulet toimeen muiden kanssa."
Sitten menin ulos. Äiti oli aina sellainen.
"Jokainen saa kolhuja elämän aikana. Tärkeintä on se, että jatkaa eteenpäin."
Hän sanoi usein niin.
"Tärkeintä ei ole se, mitä tapahtuu, vaan se, mitä itse tekee."
Aivan.
Muiden ei saa antaa määritellä, kuka on. Se on tehtävä itse.
Näiden sanojen ruumiillistuma -
on Megan Thee Stallion.
Ihanaa.
Hän elää omilla säännöillään.
Lähetän ne. Tämä on mahtava kuva.
Oli kyse sitten räppäämisestä tai opiskelusta -
terveydenhuollon kandidaatiksi.
Se on onnen kukkuloilla. -"Tietysti jumaloitte minua."
"Olenhan 40e."
Hän näyttää, mihin pelottomat naisartistit pystyvät.
I'm a savage Classy, bougie, ratchet, yeah
Sassy, moody, nasty, hey, hey, yeah Acting stupid, what's happening?
Hän ei anna saamansa vihan vaikuttaa itseensä,
vaikka hän saa paljon vihapostia.
Hän ruokkii sillä luovuuttaan -
ja saa siitä oudolla tavalla paljon energiaa.
Hän ei pyytele anteeksi. -Ei niin.
Acting stupid, what's happening?
What's happening? What's happening? What's happening?
Korona-aika on ollut luovaa minulle.
Olen palannut maalauksen pariin. Se rauhoittaa minua.
Yritin miellyttää kaikkia muita.
Tuntui, että kadotin itseni.
Minun piti muistaa, kuka olen, ja viettää enemmän aikaa itseni kanssa.
Palata omaan itseeni ja miettiä, mikä tuo minulle onnea.
Rakastin kuvataidetta lapsena.
En ollut kovin taitava.
Vanhempani kävivät koulun taidenäyttelyssä,
ja opettajat sanoivat jotain sellaista kuin:
"Chelsea pitää työpisteensä oikein siistinä."
"Siisti tyttö."
Tai: "Hän on täsmällinen."
"Aina ajoissa." -"Ei myöhästele."
Selvä homma. -Niin.
Chelsea on kuunnellut räppiä jo pikkutytöstä lähtien.
Minä sain tietää sinusta Cardi B:n laulun "WAP" myötä.
Halusin levyttää Cardin kanssa.
Lähetin oman osani biisistä takaisin jo seuraavana päivänä.
Se oli tosi jännittävää.
Miehet eivät koskaan häpeile sanomisiaan.
He pystyvät puhumaan seksuaalisuudestaan ja naisten panemisesta.
Minä ajattelin: "No…
Minäkin pystyn siihen, ja se kuulostaa mahtavalta naisen sanomana."
On hienoa nähdä pelottomia naisia.
Se on minun tavoitteeni.
Olla oma itseni pyytelemättä anteeksi.
Vaikka minua haukuttaisiin tai kohdeltaisiin huonosti,
en halua muuttaa omaa mielipidettäni itsestäni.
Olen aina ollut tällainen.
Nyt kaikki vain saavat nähdä sen.
Yllätyitkö sitä, miten rajusti vanhoilliset suhtautuvat sinuun?
Yllätyin sitä, että vielä nykypäivänäkin,
kun tarjolla on runsaasti erilaista katsottavaa ja kuunneltavaa,
ihmiset haluavat arvostella ja puhua jostain, mistä he eivät pidä.
Kuten videossasi, jossa oleva mies näyttää poliitikolta…
Niin. -…ja katselee tietokonettaan.
Jep. -Niin.
Tyhmät ja taantuneet huorat.
Miehillä, jotka ruotivat netissä Megan Thee Stallionin musiikkia,
on paljon sanottavaa siitä, mistä he eivät pidä.
Yllättävää, että laulujen vihaajat osaavat sanat ulkoa.
Aivan. He arvostelevat sanoituksia ja elämääni.
Päätin antaa heille jotain, mitä he haluavat.
"Pum. Olkaa hyvät."
I remember hoes Used to clap for me happily
Now I'm bossed up And them same hoes mad at me
Acting like they ridin' Whole time tryin' to pass me
Watchin' me go through it Still tryin' to drag me
He pitävät siitä salaa.
Niin minäkin.
He taitavat katsella videoita eniten.
Mikä on hulluinta, mitä sinusta on sanottu?
Ihmiset sanovat kaikenlaista. -Niin sanovat.
Yritän välttää suurempia rivouksia.
Kerran joku väitti, etten opiskele vaan kerjään huomiota.
Ajattelin: "Selvä on."
Ihmiset keksivät kaikenlaista. -Se on hullua.
Keksivät päästään. -Ja uskovat sitä.
He väittävät… -Hyvä tavaton.
…puhuvansa totta.
Minä menin naimisiin jo ennen häitä.
Avioidun joka viikko. -Niinkö?
Kyllä. -Jatkuvasti.
Olen myös eronnut.
En tiennyt. -En minäkään.
Emme saisi myöskään vastata kommentteihin.
Pitäisi olla muita parempi, mutta olen vain ihminen.
Oikeastaan en edes välitä.
Joku saattaa sanoa minusta jotain kamalaa ja jatkaa päiväänsä.
Syödä voileipiä ja mennä töihin. Viettää aikaa perheen parissa.
Kommentin unohtaa, mutta se vaivaa minua koko päivän.
En voi antaa sen vaikuttaa itseeni.
Oletko yrittänyt rajoittaa netissä viettämääsi aikaa?
Pidin taukoa somesta. -Fiksua.
Niin. Halusin työstää uutta musiikkia, kirjoittaa ja keskittyä.
Kun antaa kommenttien vaivata, ei voi saavuttaa tavoitteitaan.
Siltä minusta tuntui.
CARDI B JA MEGAN THEE STALLION -
VEIVÄT NAISET SATA VUOTTA TAAKSEPÄIN -
ÄLLÖTTÄVÄLLÄ LAULULLAAN "WAP".
Monet arvostelevat naisia.
Aivan alkajaisiksi -
he keräävät ympärilleen huhuja pursuavan väkijoukon.
Ei ole väliä, miltä naisesta itsestään tuntuu,
kunhan tulee hermoromahdus.
Joudun kestämään paljon, mutta jos annan vastauksen,
olen sekopää, jonka hermot eivät kestä.
Aina sama strategia. -Niin.
Piti oppia kantapään kautta,
että sellaista on olla vaikutusvaltainen nainen.
Jos ei näytä heikkouksia, kaikki miettivät,
miten saa aikaan reaktion. -He haluavat tuhota.
Jos minua vastaan hyökätään, minä isken takaisin.
Isken takaisin itsevarmuudellani ja elämälläni.
Muut saattavat väsyä,
mutta minua ei tuhota. -Niin.
Muut väsyvät ennen minua.
Joten…
Totta.
Myrskyinen yö.
Katso myrskyä.
Oletpa siisti.
Hyvä luoja. Kylläpä tirisee.
Kuin kasvohoito.
Uskomatonta.
Huumori voi olla oiva lääke,
vaikka joutuisikin kestämään ennakkoluuloja.
Olet aktivisti ja koomikko, Negin. Kerro hieman itsestäsi.
Halusin olla julkinen palvelija ja auttaa muutoksen tuomisessa.
Komedia kiehtoi minua kuitenkin liikaa.
Jossakin vaiheessa palasin kokopäiväisesti komedian pariin.
Mitä vanhempasi sanoivat? -Maahanmuuttajavanhempani ihastuivat.
Muistan, miten…
Tunsin tuottaneeni pettymyksen,
sillä kerran äitini sanoi yhdelle ystävistään:
"Olen pettynyt Neginiin."
Komediani auttaa kuulemma Isistä.
"Isis tappaa pian koko perheesi -
ja paskoo kaulaonteloosi leikattuaan pääsi irti tylpällä terällä."
Tuletteko komediaesitykseen nimeltä The Muslims are Coming?
Esiintyjät ovat hulvattomia muslimeja.
Pelottavin tappouhkaukseni soitettiin vanhempieni kotipuhelimeen.
"Tapamme tyttäresi.
Tapamme teidät kaikki, jos hän jatkaa sitä."
Haluan muistuttaa, että kerron vitsejä.
Eräs filmeistäni on The Muslims are Coming,
ja jotkin ihmiset pitivät sitä -
varoituksena tulevasta muslimien maailmanlopusta.
Kokosimme amerikkalaisia muslimikoomikkoja -
väkivallattomasti ja lähdimme tien päälle -
Alabamaan, Mississippiin ja Arizonaan.
Eikö Arizona… -Aivan.
Siellä muslimeja rakastetaan.
Pystytimme "Kysy muslimilta" -koppeja kaupunkien keskustoihin.
Houkuttelimme väkeä myös karkilla.
Oikea muslimi vastaa kysymyksiinne.
On kiintoisaa, että kun ihmisiä lähestyy -
rakkaudella ja… -Ja huumorilla.
Niin, ja tilasta tehdään vastaanottavainen,
he kyselevät enemmän.
Minulta kysyttiin… -"Mitä mieltä olette WTC-iskuista?"
Jotkut saattaisivat raivostua sellaisesta.
Minä kuitenkin ajattelin:
"Olen Georgian tai sellaisen sydämessä.
Ehkä he eivät ole tavanneet muslimia."
Tai eivät tiedä tavanneensa. -Juuri niin.
Meitä on kaikkialla.
He eivät ole kuulleet muslimin tuomitsevan WTC-iskuja.
Minä teen sen.
Kutsun heidät maailmaani, ja ehkä voimme nauraa yhdessä.
Joku saattaa naurahtaa hieman, ja myöhemmin -
hän naurahtaa yhä uudestaan ja uudestaan.
Naurahduksen johtavat sosiaaliseen muutokseen.
Aivan.
Vastaan aina: "Olen pahoillani, että vihaat minua.
Toivottavasti pidät jostakin toisesta.
Hyvää päivänjatkoa." Loppuun hymiö.
Kun muut hyökkäävät, me lähetämme hymiön.
ContraPoints.
Tässä nettiohjelmassa puhutaan surusta, fasismista, poikkeavuudesta ja kulteista.
CONTRAPOINTS-POIMINTOJA
"Ollaanko yhtä mieltä siitä, että ContraPoints kuuluu roskiin?"
Tässä olen, kultsi.
"Natalie Wynn on kauhea ihminen."
"Vihaan ContraPointsia uskomattoman paljon."
"ContraPoints on silkkaa pettymystä."
Hyvä veto.
Yrittäkää olla hauskoja.
Olen innoissani Natalien eli ContraPointsin tapaamisesta.
Internetissä syntyy paljon vihaa ja syrjintää,
mutta hänen empatiansa ja filosofian maisterin paperien avulla -
hän on auttanut ihmisiä kyseenalaistamaan uskomuksiaan.
Miksi te minua luulette?
Olen sosiaalisesti tietoinen tubettaja enkä transsukupuolinen Gandhi.
Hän käyttää asuja, korostuksia ja lavasteita -
tuodakseen sanomansa julki.
Se on tärkeää… -Niin.
…sillä kaikki eivät kuuntele logiikkaa.
Joskus on yritettävä uutta lähestymistapaa -
avata ihmisten silmät, korvat ja sydämet.
Hei vain. -Hei.
Kiitos kutsusta. -Saanko halata?
Totta kai. -Tykkään halia.
Kauanko olet asunut lukaalissasi?
Syyskuusta lähtien. Heti kun näin portaat, ajattelin:
"Tuon pitää näkyä kamerassa."
Täällä on upeita vaatteita ja hattuja.
Huomio on saatava ja vangittava.
Varsinkin YouTubessa, jossa vastassa ovat kissavideot ja…
Äiti pitää kissavideoista. -Kuka ei pitäisi?
Pyytelevätkö ihmiset sinulta mitään erityistä,
koska he uskovat sinun tekevän vaikutuksen heidän läheisiinsä?
Ihmiset mainitsevat usein veljensä tai äitinsä.
"He ovat Alex Jonesin ja QAnonin lumoissa."
15 prosenttia amerikkalaisista uskoo QAnonia.
Säälin heitä. Tämä on kuin sisällissotaa.
Se repii perheitä kahtia.
Mitä vihalle voisi tehdä?
Voiko ihmisiä taivutella lopettamaan vihaperäinen ajattelu?
Uskon niin, mutta mielestäni -
se ei onnistu suoralla ja järkiperäisellä argumentoinnilla.
Kuvitellaan, että joku vihaa jotakin ihmisryhmää.
Viha on abstraktia, mutta kun tapaan ihmiset,
he ovat mukavia, kohteliaita ja kunnioittavia.
Ikään kuin he pystyisivät ymmärtämään, millaisia transsukupuoliset ovat.
Kun heidän eteensä istahtaa,
he tajuavat: "Olet ihminen ja voin puhua kanssasi."
YouTube-videossa ihminen puhuu kameralle.
Kuin suoraan katsojalle.
Se tuntuu intiimiltä. -Aivan.
Sitä kutsutaan "parasosiaaliseksi suhteeksi".
Ihmiset tavallaan tuntevat videon henkilön,
ja heidät voi saada avautumaan tämän yhteyden avulla.
Älykäs strategia.
Vaikea mutta älykäs. -Niin, se on vaikeaa.
Cancel-kulttuurin piti antaa voimaa ihmisille, joilla sitä ei ollut,
ja rangaista hyväksikäyttäjiä.
Se on tavallaan 2000-luvun giljotiini.
Giljotiinin tavoin siitäkin voi tulla sadistista viihdykettä.
Puhuit asiaa sanoessasi, että tilanne on muuttunut -
tyhmien ja ehkä väärien tekojen tunnustamisesta siihen,
että joku tyhmä väärintekijä karkotetaan yhteiskunnasta.
Vastuun ottaminen on hyvästä.
Niin on,
mutta ei ole oikein torjua ihmisiä heidän oman itsensä takia.
Tai oletus siitä, että teot määrittelevät heidät.
Juuri niin.
Että ihminen on yhtä kuin tekonsa.
On silti hyvin tärkeää ottaa vastuu teoista.
Haluamme vastuun ottamista, mutta mitä se tarkoittaa?
Oikeudenmukaisuuden sijaan -
tarjolla on oikeutta esittävä vihainen väkijoukko,
joka torjuu, häpäisee ja kiusaa.
Se aiheuttaa vahinkoa.
Katsojat pitävät videoideni empaattisesta sävystä.
Heitä ei tuomita.
En halua viestiä kenellekään: "Olet kamala ihminen. Miksi teet näin?"
Mihin hyvään sellainen voisi johtaa?
Vaatii sisua arvostella vihaa käyttäen asemaansa.
Silloin voin altistaa itsensä rajullekin kritiikille.
Vihan vastustamisessa on hassua se,
että kun sitä tekee julkisesti,
saa enemmän huomiota kuin voisi odottaa.
Onko se sinulle tuttua, Jemele?
Vihan vastustaminen julkisesti -
ja huomion saaminen. -Saan lähinnä rakkauskirjeitä.
Sinulla onkin ollut mukavaa.
Olen kauan ihaillut Jemele Hilliä urheilujournalistina.
Jonkin aikaa hänet tunnettiin lähinnä reportterina,
joka kertoi totuuden.
Minulla on korkean tason työ, ja Twitterissä keskustelin -
ihmisen kanssa, joka puolusteli Donald Trumpin käytöstä.
Muutama viikko Charlottesvillen jälkeen,
ja me kaikki tiedämme, miten hän vastasi siihen.
"Hienoja ihmisiä." -"Molemmilla puolilla."
Jemele Hill kirjoitti: "Trump kannattaa valkoista ylivaltaa -
ja on ympäröinyt itsensä muilla sen kannattajilla."
En uskonut sanovani mitään ongelmallista.
Luulin kaikkien ajattelevan niin, mutta sitten -
Valkoinen talo vaati minulle potkuja.
Olin musta nainen tärkeässä työssä,
ja kaikki se johti täydelliseen sekasotkuun.
Sain paljon tappouhkauksia.
Siitäkin huolimatta olen iloinen siitä.
Olen nyt paremmassa asemassa,
jossa voin kertoa mielipiteeni entistäkin paremmin -
pyytelemättä anteeksi keneltäkään.
En ole enää ESPN-kanavan leivissä, joten suhtautumistapani on muuttunut.
Nyt voin iskeä vastaan täysillä, koska…
En anna tietämättömien häiritä päivääni.
Minulla ei ole aikaa siihen.
Jos minulla on aikaa, sitä todella piisaa.
Vitsailen aina, että pahin aika isotella minulle somessa -
on hiusteni letityksen aikaan. Siinä kestää kuusi tuntia.
Istun odottaen: "Sano nyt jotakin."
Olen valmis! -Niin. "Saat kuulla kunniasi."
"ESPN erotti Jemele Hillin,
mutta hän ei jätä meitä rauhaan rumine pikkuletteineen."
Ne ovat muuten yksittäislettejä. Termit kuntoon.
"Jemele kinuaa huomiota rodullaan eikä tiedä mitään urheilusta."
Tuo on loukkaavaa.
"Onneksi en seuraa enää Jemele Hilliä."
Miten tiesit, mitä sanoin?
Olen tottunut vihaan.
Olen saanut vihapostia collegesta lähtien.
Sain ensimmäiset rasistiset haukkuni Michigan Statessa.
Ikävä kyllä en ole tehnyt asialle mitään -
pitkään aikaan, mutta nyt olen taistelussa karaistunut.
On kamalaa sanoa nuoremmille naisille,
että siihen pitää vain tottua.
Aloin muuttaa viestiäni, koska heidän ei pidä tottua siihen.
Minäkin tein sen virheen.
Ei ole kuitenkaan oikein, että sorron uhrit -
joutuvat ratkaisemaan asian.
Tarvitsen apua. Jokaisen pitää tehdä osansa.
Olet täysin oikeassa.
Päätämme rakentaa tietämystä -
meidän näköistemme ihmisten kokemista ongelmista.
Haluamme taistella, jotta maamme noudattaa sanomaa,
jota se levittää kaikkialle.
Haluamme, että Amerikka on itsensä paras versio.
On kuitenkin ihmisiä,
jotka mieluummin tappaisivat meidät, ja se on surullista.
Se kuitenkin saa minut jatkamaan.
Hyvä tavaton. Onpa hieno. -Eikö olekin?
Annoit paljon, Suzie.
Ihana väri.
Tyttärenpoikani lempiväri on violetti.
Se oli myös Heatherin lempiväri.
No niin, Susan.
En välitä, osaatko vai et.
En voi kuvitella mitään kamalampaa kuin lapsen menettäminen.
HEATHER HEYERIN ÄITI
YLILUUTNANTTI RICHARD COLLINS III:N ÄITI
Susan ja Dawn menettivät lapsensa viharikosten takia.
Molemmat lapset murhattiin tarkoituksella.
Dawnin pojan murhaaja vihasi häntä ihonvärin takia.
Virkkaa pari riviä ja katso, mihin pystyt.
Susanin tytär murhattiin, kun auto ajoi väkijoukkoon,
joka osoitti mieltä uusnatseja vastaan Charlottesvillessä.
Silmukan läpi. Noin.
Molemmat yrittivät vastustaa vihaa kaikin mahdollisin tavoin.
He ovat todistaneet, että rakkaus on vihaa suurempaa -
pahimmissakin olosuhteissa.
Sinullakin on vaikeuksia.
Niin on. Tämä on hankalaa.
Niin on!
Ei näin nopeasti voi oppia virkkaamaan.
Yritätkö virkkauksen avulla päästä eroon…
Se laskee verenpainetta.
Kun Heather murhattiin, aivoni tuntuivat räjähtävän.
Olin aina ollut ahkera lukemaan, kutomaan ja virkkaamaan.
Kaikki se loppui, kunnes vuosi 2020 koitti.
En osaa edes kuvitella,
miten pystyitte toipumaan sen jälkeen.
Olit ylpeä nuoresta miehestä, joka oli oikea unelmapoika.
Hänet kuitenkin riistettiin sinulta vihaa täynnä olevalla väkivallalla.
Ilman syytä. -Niin.
Sama pätee Heatheriin. -Aivan.
Ainakin Heatherin tapauksessa oli jotain, joka johti siihen.
Mies sanoi, ettei hän pitänyt väkijoukosta -
eikä siitä, mitä se edusti… -Niinkö?
Hän myönsi syyllisyyden Heatherin murhaan välttyäkseen kuolemantuomiolta.
Olitko oikeussalissa? -Olin. Kävin joka päivä.
Katsoitko miestä? Katsoiko hän koskaan sinua?
Siellä oli useita uusnatseja ja valkoisen vallan kannattajia,
joita mulkoilin murhaavasti.
Sanoivatko he mitään sinulle? -He eivät uskaltaneet.
Te kaksi päätitte puhua julkisesti -
ja nousta vihaa vastaan, joka vei lastenne henget.
Miten kykenit siihen, Susan?
Aina en kyennyt. Joinakin päivänä istuin kotona itkien.
Ihmiset kuitenkin pyysivät, että puhuisin heille.
Minä suostuin siihen.
Se motivoi minua jonkin aikaa.
Alussa puhuin kuitenkin Heatherista,
sillä menehtyneestä rakkaasta haluaa tietenkin puhua.
Aivan. -Niin.
Lopulta aloin ymmärtää,
että annoin Heatherin kuoleman varjostaa itse viestiä.
Sen jälkeen aloin keskittyä Heatherin kuoleman syihin -
ja tukea Black Lives Matter -liikettä -
sekä mustien ja kaikkien muidenkin oikeuksia.
Heather teki samoin -
ja kysyi kuolinpäivänään eräältä nuorelta naiselta:
"Kerro, miksi ajattelet näin."
Hän yritti keskustella rauhallisesti.
Kun jotkut yrittävät riidellä kanssani Facebookissa, minä sanon:
"Miksi ajattelet näin? Mihin perustat mielipiteesi?"
Toisinaan he kuuntelevat.
Eivät aina, mutta haluan uskoa tekeväni vaikutuksen.
Tunnetko henkilökohtaisesti ihmisiä, jotka ovat luopuneet vihasta?
Kaksi mellakassa ollut nuortamiestä on pyytänyt anteeksiantoani.
Vastasin, ettei heidän tule pyytää sitä minulta.
Kehotin heitä puhumaan vahingoittamilleen yhteisöille -
ja keksiä keino korvata aiheuttamansa vahingot.
He eivät pitäneet siitä.
He halusivat anteeksiantoa, jotta he voisivat jatkaa elämäänsä.
Sanoin, ettei se ole helppoa. Sen eteen on nähtävä vaivaa.
RVA BRO
Olen saanut aseman, jota en pyytänyt enkä ansainnut.
Etkä halunnut. -Niin.
Minun on kuitenkin käytettävä asemaani ja autettava ongelmien kanssa.
Susan on sankarini. Hän sanoi pitävänsä huolen siitä,
että maailma saa kuulla myös Richardista.
Eikö olekin kaunista? -Kuin oikea äiti.
Pakkohan minun on. -Aivan.
Poikani rikos oli sanoa "ei" henkilölle, joka näytti erilaiselta.
Käskikö tappaja hänen väistyä?
Hän käski astua vasemmalle. Poikani kieltäytyi.
Sitten hänen rintakehäänsä iskettiin puukko.
Hän kuoli sinne.
Onko tappaja tuomittu…?
Vihdoinkin. -Osavaltio- vai valtiotasolla?
Ei liittovaltiotasolla.
Kun viharikossyyte hylättiin,
toisella puolella taputettiin ja tehtiin ylävitosia.
En voi ymmärtää, miksi niin tapahtui.
Älkää antako yhdenkään äidin -
tuntea tuskaa, jota minä tunnen päivittäin.
Osavaltiossa on vallalla väliaikainen viharikoslaki,
joka on nimetty luutnantti Richard Collins III:n mukaan.
Nostan hattua sille, että sait aikaan lakimuutoksen Marylandissa.
Enää ei voida kyseenalaistaa sitä, mikä on viharikos.
Aivan. Kukaan ei saa sanella, kuka ei ole amerikkalainen.
Teimme kaiken, mitä "yhteiskunta" meiltä vaatii -
lasten kasvattamiselta.
Sitten minulle sanottiin,
etten ole tarpeeksi hyvä tumman ihoni takia -
enkä ansaitse seisoa täällä.
Miten he uskaltavatkin?
Olen kiitollinen, että jatkatte työtänne.
Joka päivä pitää valita. Teidän ei ole pakko puhua.
Teidän ei ole pakko uurastaa.
Annatte minulle toivoa.
Runsaasti toivoa.
Onko meillä valinnanvaraa, Susan?
Mitä muuta voisin tehdä?
Olemme äitejä emmekä pyytäneet mitään tästä.
Nyt kun tämä vaikuttaa minuun henkilökohtaisesti,
meidän pitää ryhdistäytyä ja tehdä parhaamme.
Susan ymmärtää minua.
Hän on rakas sen takia.
Minä onnistuin! -Hienoa! Tiesin, että pystyt siihen.
Tiesin sen. Sitten uudestaan.
Viimeisen kerran kun näin hänet, juttelimme tavallista kauemmin.
Kävelimme autolle ja halasimme toisiamme pitkään.
Suukottelimme ja nauroimme, ja minä sanoin:
"Tuntuu siltä, etten näe sinua enää koskaan."
Enkä nähnytkään. -Hyvä tavaton.
Viimeisen kerran, kun puhuin Richardin kanssa,
hän sanoi aikovansa juhlia, sillä hän…
Hän sanoi: "Minä tein sen, äiti."
"Olen upseeri, ja nimestäni tulee kuuluisa."
En tiedä, huomasinko laulua ennen Heatherin kuolemaa, mutta…
Mitä laulua?
Siinä sanottiin, ettei viimeistä kertaa saa pitää itsestäänselvyytenä.
VUONNA 2020 VIHARIKOKSET SAAVUTTIVAT HUIPPUNSA -
YLI VUOSIKYMMENEN AIKANA
YLI PUOLET NÄISTÄ RIKOKSISTA OLIVAT ROTUPOHJAISIA
Minä onnistuin!
Niin teit. Olet rakas. Pidä hauskaa Genen kanssa.
ENTINEN ÄÄRIRYHMÄN JÄSEN
Olet rakas. Hei hei! -Samoin.
Vuosikymmenten ajan Shannon on auttanut -
uusnatsien ja valkoisen ylivallan liikkeiden jäseniä -
lähtemään liikkeistä ja hyvittämään tekonsa.
Soita minulle.
Teen tätä, koska olin itse 15-vuotiaasta lähes 20-vuotiaaksi asti -
väkivaltaisen valkoisen ylivallan liikkeen jäsen.
Nautin erityisesti ennaltaehkäisemistyöstä,
jotta ihmisistä ei koskaan tulisi natseja.
EI LASIA EI ASEITA
Todella.
Samantha kuului ennen valkoisen vallan liikkeeseen.
Tapasimme toisemme, ja nyt hän on ystäväni,
jota autan.
Tunnen kunniaa siitä,
että hän uskaltaa puhua minulle ja jakaa ajatuksiaan kanssani.
BROAD RIVERIN ASEMA
Vau. Kaunista.
Onko täällä muita lintuja?
Tuolla on kilpikonna.
Niin onkin.
Käytätte jokea saadaksenne ihmiset pois valkoisen ylivallan,
uusnatsien ja fasistien liikkeistä. Miten se sai alkunsa?
Jos haluaa eroon mistä tahansa huonosta tavasta,
se on korvattava jollakin myönteisellä.
On erityisen pelottavaa,
että monista lapsista voi tulla väkivallan tai ideologian uhreja.
Se on kavalaa.
Monet ihmiset tuntevat olevansa yksin.
Ollessaan muiden seurassa ja luonnon helmassa he tajuavat -
olevansa osa jotain suurempaa.
Se on hyvin tärkeää.
Kippis.
Onnistuneelle veneretkelle. -Kippis.
Juuri niin.
Seurassanne oli hauskaa.
Sam. Voitko kertoa, miten itse päädyit -
Unite the Right -liikkeen jäseneksi?
Olin parisuhteessa ja olin hiljattain kokenut traumoja.
Tunsin itseni vahingoittuneeksi, yksinäiseksi ja arvottomaksi.
Sitten tapasin ihmisen, joka…
Halusin jonkun kertovan, kuka olen, koska en osannut tehdä sitä itse.
Hän oli joutunut väkivaltaiseen äärioikeistojoukkoon.
Hän täytti pääni ajatuksilla.
Kaipasin hänen arvostustaan -
ja seurasin häntä kaikkialle.
On yleisessä tiedossa, että äärioikeiston käyttämä retoriikka -
on mestarillista. -Hyvää mainosta.
Sitä minä tarvitsin. Kuulla, että olen erityinen.
En tiennyt, miten todistaisin sen itselleni.
Kokonainen liike viesti: "Riittää, että olet syntynyt.
Ei tarvitse tehdä muuta."
Kaipasin sitä sen sijaan, että hyväksyisin keskinkertaisuuteni -
ja yrittäisin parantaa sitä.
Kun Heather Heyer murhattiin mellakassa, silmäni aukesivat.
Se muutti kaiken.
Niin.
Juttelin Heatherin Susan-äidin kanssa.
Kun kuulen, miten se lävisti tajuntasi,
voin nähdä, että niin oudolla ja traagisella yhteydellä…
Niin. -…voi olla suuri merkitys.
Aloin ajatella iskulauseita, johtajia,
tekopyhyyttä ja omituista eroa todellisuuden -
ja liikkeen arvojen kanssa.
Tajusin sen olevan kuin väkivaltainen parisuhde.
Minun piti päästä pois ja valehdella.
Jossakin vaiheessa soitin äidilleni ja sanoin:
"En ehkä puhu sinulle pariin kuukauteen tai koskaan enää, mutta usko,
että yritän toimia oikein."
Pelkäsitkö henkesi edestä?
He uhkasivat tappaa minut.
On hyvin tuskallista katsoa peiliin ja tajuta, millainen on.
Uskon vakaasti, että elämme trauman pandemiassa.
Maamme on hyvin väkivaltainen.
Moni ihminen on varttunut kiusaamisen ja rasismin keskellä.
Tiesin, että minut oli raiskattu 14-vuotiaana,
mutta en käsitellyt asiaa mitenkään.
Olen oppinut ymmärtämään trauman vaikutuksista sen,
että ne saavat näkemään maailman vaarallisena -
ja uhkaavana paikkana.
Jos joku saapuu -
ja tarjoaa helposti ymmärrettävän selityksen sille,
miksi maailma tuntuu aina uhkaavalta,
selitys on helppo hyväksyä.
En yritä muuttaa ihmisten kantaa.
Haluan vain auttaa heitä kukoistamaan -
ja välttämään muiden epäinhimillistämistä ja väkivallan käyttöä -
reaktiona kaikkeen tapahtuvaan ja maailmaan kohdistuviin pelkoihin.
Se on tavoitteeni.
Oletko optimisti?
Pelkojamme hyödynnetään miljardien dollarien edestä,
ja meiltä yritetään kieltää toivo.
Toivottomia ihmisiä on helppo manipuloida ja hallita.
Toiveikkaat ihmiset ovat voimakkaita.
Toiveikkaat siirtävät vuoria, koska he uskovat, että se on mahdollista.
Amerikassa on vuoria, joita pitää siirtää.
Minä tunnen, että minulla on vastuu toivoa.
Tämä on vaatinut teiltä molemmilta -
todella innoittavan määrän sisua.
Uskon todella, että mitä useammalle ihmiselle puhutte,
sitä myönteisempi vaikutus teillä molemmilla on.
SAMIN VIIMEAIKAINEN TODISTUS -
UNITE THE RIGHT -MELLAKAN JÄRJESTÄJIÄ VASTAAN -
AUTTOI KERÄÄMÄÄN UHREILLE 25 MILJOONAN DOLLARIN KORVAUKSET
Siivet auki kuin uudessa luvussa…
TATUOIJA
Pidän siitä.
Voimme puhua paljon ja muuttaa lakeja, mutta loppujen lopuksi -
henkilökohtaiset suhteet ovat tärkeimpiä.
Se, että ihminen luottaa voidakseen aloittaa uuden elämän.
Tarvitaan molempia. -Aivan.
Tapaamamme naiset antoivat toivoa.
Nämä naiset ovat kohdanneet ongelmia mutta ovat toiveikkaita.
Muuten he eivät puhuisi ja puolustaisi itseään joka päivä -
tuoden muutosta.
Ja sitten… -Siistiä.
Hei, Shannon!
Hei!
Halusin kertoa, että olen ylpeä sinusta.
Olen kannustusjoukkonasi! -Oletko valmiina?
Vau! Onpa se kaunis.
Valkoisen ylivallan tatuointi on poissa.
Jee! -Sitä ei ole enää.
Ihanaa.
Aina nämä tarinat eivät pärjää kielteisyydelle,
kyynisyydelle ja pessimismille.
Tuntuu, että on vastuumme toivoa.
Aivan. -Jos he voivat toivoa,
miksen minä voisi olla toiveikas?
Juuri niin.
YLILUUTNANTTI RICHARD COLLINS III:N JA HEATHER HEYERIN MUISTOLLE
Tekstitys: Petra Rock